OBRAZLOŽENJE UZ PRVE IZMJENE I DOPUNE PRORAČUNA GRADA LUDBREGA ZA 2021. GODINU

 Sukladno čl. 7. Zakona o proračunu (NN 87/08, 136/12, 15/15) ukoliko se tijekom proračunske godine, zbog izvanrednih, nepredviđenih okolnosti povećaju rashodi i izdaci, odnosno umanje prihodi i primici, proračun se mora uravnotežiti pronalaženjem novih prihoda i primitaka odnosno smanjenjem predviđenih rashoda i izdataka. Uravnoteženje proračuna provodi se izmjenama i dopunama proračuna prema postupku za donošenje proračuna.

PRIHODI I PRIMICI

 Prvom Izmjenom i dopunom Proračuna Grada Ludbrega za 2021. godinu nastoji se uspostaviti ravnoteža između planiranih prihoda i primitaka i planiranih proračunskih rashoda i izdataka. Po ovoj prvoj procjeni, tekući prihodi uključujući kapitalne prihode i potpore, iznosili bi 63.955.415,00 kuna.

 Promatrajući ukupne prihode po ovim Izmjenama u odnosu na Plan proračuna u iznosu od =55.943.508,00 kuna vidljivo je da su ukupni prihodi povećani za =8.011.907,00 kuna ili za 14,32 %.

 Planirano je povećanje prihoda iz državnog proračuna na poziciji kapitalnih pomoći u iznosu od =760.000,00 kuna koje se odnosi na sufinanciranje vlastitog učešća za Arheološki park te kapitalne pomoći iz županijskog proračuna u iznosu od=254.000,00 kuna temeljem ugovora o sufinanciranju vanjskog igrališta u Osnovnoj školi Ludbreg.

 Značajnije povećanje prihoda od pomoći je iz državnog proračuna temeljem prijenosa EU sredstava u ukupnom iznosu od =1.308.814,00 kuna, od kojeg se za projekt Unapređenje kontinentalnog turizma turističkom valorizacijom povijesno kulturne baštine Grada Ludbrega planira povećanje prihoda u iznosu od =489.457,00 kuna zbog završetka provedbe projekta i usklađenja prihvatljivih troškova po projektu u završnoj godini provedbe projekta, a za projekt dogradnje dječjeg vrtića Radost planira se povećanje prihoda u iznosu od =1.090.726,00 kuna također zbog usklađenja i finalizacije projekta.

 Povećanje prihoda od komunalne naknade u iznosu od =700.000,00 kuna očituje se u usklađenju sa pojedinačnim uplatama.

 Ostalo povećanje očituje se u povećanju primitaka u iznosu od =7.882.737,00 kuna za povrat poreza na dohodak, energetsku obnovu zgrade Centra za kulturu i informiranje „Dragutin Novak“ , uređenje kino dvorane te okvirnog kredita za podmirenje projekata u provedbi i tekuće likvidnosti.

**RASHODI I IZDACI**

 Promatrajući ukupne rashode po ovim Izmjenama u odnosu na plan proračuna u iznosu od 55.943.508,00 kuna, vidljivo je da su ukupni rashodi povećani za 7.551.202, 00 kunu ili za 13,5 %.

Kod ulaganja u sportske objekte planira se povećanje rashoda u iznosu od =1.000.000,00 kuna za izgradnju atletske staze, dodatnih =230.000,00 kuna za izgradnju košarkaškog igrališta, zatim =530.000,00 kuna za postavu gumeno športske podloge na školskom igralištu.

 Centru za kulturu i informiranje Dragutin Novak povećana su sredstva u iznosu od =605.313,00 kuna za obnovu kino dvorane.

Povećanje materijalnih rashoda u ukupnom iznosu od =1.860.000,00 kuna odnosi se na tekuće i investicijsko održavanje gradskih objekata, šetnice te društvenog doma u Čukovcu i Globočecu.

Planirano je povećanje rashoda u iznosu od =4.563.000,00 kuna za nabavu proizvedene dugotrajne imovine (ceste, energetski i komunikacijski vodovi, klizište, parkirališta ispred groblja u Ludbregu i Bolfanu, modernizacija i rekonstrukcija javne rasvjete , biološki pročistač u Kalničkoj ulici u Ludbregu, dizalo na zgradi gradske uprave te komunikacijsku oprema za wifi).

 Sve pojedinačne korekcije vidljive su u prijedlogu I Izmjena i dopuna Proračuna Grada Ludbrega za 2021. godinu.

U članku 4. prvih Izmjena i dopuna Proračuna predloženo je da iste stupaju na snagu prvog dana od dana objave iz razloga što je u proračunu veliki broj aktivnosti i projekata, zbog čega je potrebno što prije evidentirati poslovne događaje koji nastaju realizacijom istih.

 Sukladno odredbi članka 37. Poslovnika o radu Gradskog vijeća Grada Ludbrega, gradonačelnik kao ovlašteni predlagatelj ovog akta, isti podnosi na raspravu i usvajanje Gradskom vijeću Grada Ludbrega.